Vegna vinnu við dælustöð , verður lokað fyrir HEITA VATNIÐ í Hrísey á morgun , þriðjudag 14. júní ´ 16 frá kl. 10:00 og fram eftir degi . Hafa þarf í huga að loft getur komist á kerfið þegar vatni er hleypt á að nýju . Sérstaklega getur þurft að huga að sérhæfðum búnaði hitakerfa húsa , s.s. gólfhitakerfum , hitalögnum í plönum og dælum þeirra , t.d. með því að stöðva þær á meðan vatnsleysi varir . Kerfin eiga þó að vera útbúin þannig að þessi hætta sé í lágmarki . Bregðast þarf við lofti í kerfum með loftæmingu á ofnum , dælum og öðrum búnaði sem loft getur sest í . Best er að útskolun fari fram sem næst inntaksstað sé þess kostur . Sé húsráðandi í vafa um hvernig bregðast á við ofangreindum atriðum skal haft samband við pípulagningarmeistara hússins .